

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.184

(protokols Nr.5, 26.p.)

**Inas Ozoliņas iesnieguma izskatīšana par zemes vienības ar kadastra apzīmējumu 4294 001 0247 iznomāšanu.**

Priekuļu novada dome izskata (vārds uzvārds) personas kods (personas kods), adrese (adrese), 2019.gada 13.maija iesniegumu (reģ.13.05.2019. Priekuļu novada pašvaldībā Nr.3-9/2019-2893) par zemes gabala ar kadastra apzīmējumu 4294 001 0247 0,7 ha platībā iznomāšanu.

Izvērtējot domes rīcībā esošo informāciju, konstatēts, ka:

1. Zemes vienība ar kadastra apzīmējumu 4294 001 0247 0,7 ha platībā ar nosaukumu “Pagasta zeme”, Veselavas pagastā, Priekuļu novadā, ir pašvaldībai piekritīgā zeme, pamatojoties uz Veselavas pagasta padomes 2008.gada 19.septembra lēmumu Nr.4.2, protokols Nr.10.
2. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”.*
3. Minētās zemes vienības iznomāšana nav pretrunā pašvaldības interesēm.
4. Saskaņā ar 2019. gada 22. februāra SIA “Latio” izstrādāto zemes nomas pakalpojuma cenrādi, kas apstiprināts ar Priekuļu novada domes 2019.gada 25.aprīļa lēmumu Nr.128 (protok.Nr. 4, p.7), zemes vienībai ar kadastra apzīmējumu 4294 001 0247 0,7 ha platībā noteikta nomas maksa 40,00 *euro* gadā.
5. Neviena cita persona nav iesniegusi iesniegumu iepriekš minētā zemes gabala nomai.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 28. punktu un 30.4. apakšpunktu, Priekuļu novada pašvaldības Saistošo noteikumu Nr. 6 /2019 “Par pašvaldības neapbūvētas zemes nomu” 3.2.punktu,

Priekuļu novada domes Tautsaimniecības komitejas 2019.gada 16.maija atzinumu (protokols Nr.5), atklāti balsojot, PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav , Priekuļu novada dome **nolemj:**

1. Iznomāt (vārds uzvārds), personas kods (personas kods), zemes vienību ar kadastra apzīmējumu 4294 001 0247 0,7 ha platībā ar nosaukumu “Pagasta zeme”, Veselavas pagastā, Priekuļu novadā, lauksaimnieciskai izmantošanai.
2. Noteikt nomas līguma termiņu – 5 gadi.
3. Nomas maksu noteikt saskaņā ar zemes nomas cenrādi zemes vienībai ar kadastra apzīmējumu 4264 001 0227 - 40,00 *euro* gadā.
4. Uzdot nekustamā īpašuma speciālistei L.S.Berovskai sagatavot zemes nomas līguma projektu.
5. Atbildīgā par lēmuma izpildi Attīstības nodaļas vadītāja V.Lapsele.
6. Uzdot Priekuļu novada pašvaldības lietvedei - sekretārei A. Nikolajevai lēmuma norakstu pēc tā parakstīšanas piecu darba dienu laikā nosūtīt (vārds uzvārds) uz adresi – (adrese).

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja (paraksts) Elīna Stapulone